
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 262
                                                            din 29 septembrie 2022
privind preluarea unor imobile din administrarea Spitalului Municipal Sighișoara și

trecerea acestora în administrarea Serviciului de Ambulanță Județean Mureș
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 30.557/22.09.2022 şi la Consiliul Local Sighișoara cu nr. 31.271/28.09.2022, de referatul de aprobare, înregistrat cu nr. 30.559/22.09.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa nr. 8.758/16.09.2022, înregistrată la Municipiul Sighișoara cu nr. 30.106/19.09.2022, prin care Serviciul de Ambulanță Județean Mureș solicită trecerea unor imobile – constucții și teren situate în Municipiul Sighișoara, str. Zaharia Boiu, nr. 29, în propria administrare, pe motiv că aceste imobile sunt utilizate de Substația Sighișoara din cadrul Serviciului de Ambulanță Județean Mureș pentru desfășurarea activității încă de la înființare, în baza unui protocol încheiat cu Spitalul Municipal Sighișoara și, având în vedere starea degradată a construcțiilor, stare care continuă să se înrăutățească, existând risc de prăbușire a unor pereți, Serviciul de Ambulanță Județean Mureș intenționând renovarea, repararea acestora, prin obținerea de finanțare de la bugetul de stat sau din fonduri europene; 

Având în vedere faptul că Serviciul de Ambulanță Județean Mureș este o instituție publică cu personalitate juridică, unitate sanitară de importanță strategică aflată în subordinea Ministerului Sănătății, finanțată integral de la bugetul de stat, conform prevederilor Legii nr. 95/2006, republicată, cu modificările și completările ulterioare și ale Anexei nr. 2, Cap. 1, Secțiunea 1, alin. (1) pct. 10 din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare;

Având în vedere că imobilele solicitate de Serviciul de Ambulanță Județean Mureș spre dare în administrare, sunt cuprinse pe lista imobilelor prevăzute în anexa nr. 1 la Hotărârea Consiliului Local Sighișoara nr. 141 din 30 iulie 2009 prin care a fost aprobată transmiterea în administrarea Spitalului Municipal Sighișoara a imobilelor (construcții și terenuri aferente) în care acesta își desfășoară activitatea și în anexa A la Hotărârea Consiliului Local Sighișoara nr. 19 din 30 ianuarie 2020 privind includerea în inventar și totodată completarea listei de inventariere cuprinzând imobilele date în administrarea Spitalului Municipal Sighișoara prin Hotărârea Consiliului Local Sighișoara nr. 141/2009 precum și stabilirea măsurilor necesare pentru închirierea unor spații sau suprafețe de teren din imobilele, proprietate publică a Municipiului Sighișoara, aflate în administrarea Spitalului Municipal Sighișoara; 

Având în vedere adresa cu nr. 4.824/21.09.2022, înregistrată la Municipiul Sighișoara cu nr. 30.387/21.09.2022, astfel cum a fost completată prin adresa cu nr. 4.841/22.09.2022, înregistrată la Municipiul Sighișoara cu nr. 30.445/22.09.2022, prin care Spitalul Municipal Sighișoara face cunoscut acordul privind predarea imobilelor utilizate în prezent de Substația Sighișoara din cadrul Serviciului de Ambulanță Județean Mureș către Municipiul Sighișoara;

Având în vedere prevederile art. 858 - 865 şi art. 867 - 870 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 108, coroborate cu cele ale art. 297 – 300 și ale art. 362 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 30.558/22.09.2022, prin care se propune preluarea unor imobile din administrarea Spitalului Municipal Sighișoara și trecerea acestora în administrarea Serviciului de Ambulanță Județean Mureș;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c” și lit. „d”, alin. (6) lit. „a”, alin. (7) lit. „c” și alin. (14), art. 139 alin. (1) și alin. (3) lit. „g”, art. 196 alin. (1) lit. „a”, art. 287 lit. „b” și a art. 297 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
              H O T Ă R Ă Ş T E:
Art. 1. Se aprobă preluarea din administrarea Spitalului Municipal Sighişoara în administrarea Municipiului Sighişoara a imobilelor - construcții, cuprinse în Anexa nr. 1 la prezenta hotărâre.

Art. 2. Se aprobă preluarea din administrarea Spitalului Municipal Sighişoara în administrarea Municipiului Sighişoara a suprafețelor de teren aferente imobilelor - construcții menționate la art. 1 din prezenta hotărâre, respectiv 151 mp. din totalul de 23.200 mp., astfel: 78 mp. teren aferent construcției înscrise în C.F. nr. 57126-C18 și 73 mp. teren aferent construcției înscrise în C.F. nr. 57126-C19.

Art. 3. Ca o consecință a prevederilor art. 1 și art. 2, Anexa nr. 1 la Hotărârea Consiliului Local Sighișoara nr. 141/30.07.2009 și anexa A la Hotărârea Consiliului Local Sighișoara nr. 19/30.01.2020 se modifică în mod corespunzător.

Art. 4. Se aprobă transmiterea din administrarea Municipiului Sighişoara în administrarea Serviciului de Ambulanță Județean Mureș, pentru o perioadă de 10 ani de la data adoptării prezentei, a imobilelor - construcții cuprinse în Anexa nr. 1 la prezenta hotărâre, pentru desfășurarea activității Substației Sighișoara din cadrul Serviciului de Ambulanță Județean Mureș.

Art. 5. Se aprobă transmiterea din administrarea Municipiului Sighişoara în administrarea Serviciului de Ambulanță Județean Mureș, pentru o perioadă de 10 ani de la data adoptării prezentei, a suprafețelor de teren aferente imobilelor - construcții menționate la art. 1 din prezenta hotărâre, respectiv 151 mp. din totalul de 23.200 mp. înscris în C.F. nr. 57126, nr. top. 57126, având nr. inventar 5.032 și valoare de inventar 3.351.904,39 lei, situat în Municipiul Sighişoara, str. Zaharia Boiu, nr. 29, aflat în patrimoniul Municipiului Sighișoara, astfel: 78 mp. teren aferent construcției înscrise în C.F. nr. 57126-C18 și 73 mp. teren aferent construcției înscrise în C.F. nr. 57126-C19, pentru desfășurarea activității Substației Sighișoara din cadrul Serviciului de Ambulanță Județean Mureș.

Art. 6. Preluarea, respectiv predarea imobilelor, astfel cum sunt acestea menționate la art. 1, art. 2, art. 4 și art. 5 din prezenta, se face în baza unui proces - verbal de predare - primire încheiat între Spitalul Municipal Sighişoara și Municipiul Sighişoara, respectiv între Municipiul Sighişoara și Serviciul de Ambulanță Județean Mureș, în termen de 10 zile de la adoptarea prezentei hotărâri.

Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcţia Economică din cadrul Municipiului Sighişoara, Spitalul Municipal Sighișoara și Serviciul de Ambulanță Județean Mureș.

Art. 8. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

          Stupariu Călin         
                                                                                                                Contrasemnează pentru legalitate
                                      SECRETARUL GENERAL al municipiului,

                                                             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;  

  1 ex. Spitalul Municipal Sighișoara;

  1 ex. Serviciul de Ambulanță Județean Mureș.
12 ex.  

